Christus bly ons hoop - Christian Literature Fund
The book of Acts – Practical guide to accessing the miracle power of God
Die gemeente in Filippi was die eerste Christelike gemeente wat Paulus op Europese bodem geplant het en die geskatte jaartal lê tussen 49 en 50 nC. In Filippense ­1:20–25 sien ons dat Paulus eintlik sy doodsvonnis afwag omdat die Romeine teen die verkondiging van die evangelie was.
Paulus se gevangenskap in Rome demp nie sy vreugde nie want sy lewens-ingesteldheid was dat die lewe vir hom "Christus (is) en die sterwe wins" ­ (Fil 1:21). Paulus was al vir 'n geruime tyd 'n gevangene toe hy die brief aan die Filippense geskryf het en 'n mens begryp daarom die ongedempte vreugde van hierdie brief nog minder. Tog word dit duideliker uit Filippense 2:6–11, die as van die wiel waarom 'n gelowige se geestelike lewe draai.
Herman Breytenbach was predikant en bly steeds aktief besig met Bybelskole en lewer ook preke en praatjies in verskeie gemeentes. Hy was 'n professor in Teologie by Tukkies. Deel van sy verskeie belangstellings is onder meer om as professionele jagter toeriste van die buiteland op safari's te neem. Hy is getroud met Annely, 'n tandarts en hulle woon in Krugersdorp. Sy kinders is vir hom sy grootste rykdom. Vir hom bly sy roeping – om die Woord van Christus te versprei, steeds die belangrikste passie van sy lewe.